شەفەق
نیوز/ سەرچەوەیگ ئەمنی وەرپرس، ئمڕوو یەکشەممە، خەوەردا لە کوشیان دویەتیگ لەناو یانەی
شەوانە سەما کەێد، ئەوەیش وەدەس براگەی لە باشوور بەغدای پایتەخت.
سەرچەوەگە
ئەرا ئاژانس شەفەق نیوز وت: دویەتیگ وەدەس براگەی وە چەقوو و گولە لەناو باڵەخانەیگ
لە گەڕەک شورتە لەناوچەی دۆرە کوشیا.
دیاری
کرد ک دویەتەگە کار سەماکاری لەناو یانەیگ شەوانە کەێد، و وەگەرد دویتەیل هاوڕیی لەو
شوینە دانیشتنە.
سەرچەوەگە
وتیش: وەگورەی قسەی دویەتەیل گوایە وەدەس براگەی کوشیاگە چوینکە لەماڵ باوانی وایە،
و دیاری کرد ک توومەتبارەگە وەرەو شوینیگ نادیار وایە.
هەرلیوا،
خود سەرچەوەگە وت: کابرایگ پەنا وە یەکیگ لە خاڵەیل وەشکین لە شار کازمیە بردیە، و
وەپیان وتیە دویەتەگەی لەداڵگبوی ٢٠٠٢ بایی 4200000 دینار عراقی لەماڵ دزیە، و وەگەرد
کەسیگ لەماڵ وایە.
وتیش:
تیم کارکردن دروس کریا، و دویەتەگە و ئەو کەسەگە دەسگیر کریان، و پویلەگد ئەرا باوگەی
گلەو دریا.
